На основу члана 23. став 6. Закона о обављању саветодавних и стручних послова у области пољопривреде („Службени гласник Републике Србије“ број 30/10), члана 15. и 16. Покрајинске скупштинске одлуке о покрајинској управи („Службени лист АПВ“, бр. 37/2014, 54/2014 - др. одлука, 37/2016, 29/2017, 24/2019, 66/2020 и 38/2021) Покрајински секретаријат за пољопривреду, водопривреду и шумарство (у даљем тексту: Покрајински секретаријат) расписује

**Јавни позив за**

**ЗА ИЗБОР**

**ОВЛАШЋЕНЕ ОРГАНИЗАЦИЈЕ ЗА ОБУКУ И УСАВРШАВАЊЕ ПОЉОПРИВРЕДНИХ САВЕТОДАВАЦА И ПОЉОПРИВРЕДНИХ ПРИЗВОЂАЧА**

Расписује се јавни позив организацијама које су заинтересоване за вршење послова из члана 22. Закона о обављању саветодавних и стручних послова у области пољопривреде (у даљем тексту: Позив).

**1. ПРАВО УЧЕШЋА НА ПОЗИВУ**

**Право за пријаву на Позив имају организације, које:**

* су регистроване у Регистру привредних субјеката за истраживање и експериментални развој у биотехничким наукама;
* су регистроване у Регистру научноистраживачких организација;
* имају стручњаке из свих области пољопривреде са искуством у вршењу саветодавних послова у пољопривреди;
* најмање пет година искуства у обављању послова едукације у области пољопривреде;
* одговарајуће просторије (објекат), рачунарску и софтверску опрему.

**2. ВРЕМЕНСКИ ОКВИР ЗА ПРИЈАВЕ НА ПОЗИВ**

 **Рок за подношење пријава по овом позиву је закључно са 09.02.2024. године.**

**3. ПОТРЕБНА ДОКУМЕНТАЦИЈА**

**За учешће на овом Позиву потребно је доставити следећу документацију:**

* Попуњена, потписана и оверена пријава за учешће, ( образац се може преузети са сајта Покрајинског секретаријата);
* Копију извода о регистрацији привредног субјеката издату од стране Агенције за привредне регистре;
* Копију решења о регистрацији у Регистру привредних субјеката за истраживање и експериментални развој у биотехничким наукама;
* Копију решења о регистрацију у Регистру научноистраживачких организација;
* Потврду о искуству у обављању послова едукације у области пољопривреде;

**4.**  **НАЧИН ДОСТАВЉАЊА ПРИЈАВА**

Пријаву на Јавни позив с траженом документацијом достављати на маил адресу Покрајинског секретаријата за пољопривреду, водопривреду и шумарство: **psp@vojvodina.gov.rs**

**5. КОНТАКТ ЗА ДОДАТНЕ ИНФОРМАЦИЈЕ**

Додатне информације могу се добити путем телефона 021/487-40-73.

Организација која испуњава услове тражене јавним позивом овластиће се решењем за обављање послова обуке и усавршавања пољопривредних саветодаваца и пољопривредних произвођача на период од 5 година, и исте ће започети по коначности решења.

Број: 000135183 2024 09419 009 001 000 001

Дана: 02.02.2024.године

|  |  |
| --- | --- |
|  | **Покрајински секретар****Владимир Галић,с.р.** |